מפרץ ההרפתקאות: סרט העל

**מפרץ ההרפתקאות: סרט העל** (באנגלית: **PAW Patrol:The mighty Movie**) הוא סרט קומדיית גיבורי-על קנדי בהנפשה ממוחשבת המבוסס על סדרת הטלוויזיה "מפרץ ההרפתקאות" שיצר קית צ'פמן. הסרט הופק על ידי "Spin Master Entertainment" (חברת הצעצועים שמאחורי הסדרה), והופץ על ידי "סרטי פרמאונט" וסרטי ניקלודיאון. זהו סרט המשך ל"מפרץ ההרפתקאות: הסרט", והסרט השני שיוצא תחת "Spin Master Entertainment". הסרט בוים על ידי קאל ברונקר, שכתב את התסריט יחד עם בוב בארלן. בסרט מדבבים מקנה גרייס, טראג'י פ. הנסון, מרסאי מרטין, כריסטיאן קונברי, קים קרדשיאן, נורת' ווסט, סיינט ווסט, ג'יימס מרסדן, וקריסטן בל. העלילה סובבת סביב גורי יחידת החילוץ שמקבלים כוחות על כאשר מטאור קסום נוחת בעיר ההרפתקאות, וחייבים לעצור את ראש העיר המדינגר, שבורח מהכלא ומשתף פעולה עם ויקטוריה ואנס כדי לגנוב את הגבישים של הגורים.

הפקת הסרט החלה באוגוסט 2021, כאשר ברונקר הצהיר כי הוא מעוניין ליצור סרט המשך ל"מפרץ ההרפתקאות: הסרט" לאחר הצלחתו של קודמו. הוא אושר רשמית על ידי "Spin Master" בנובמבר 2021, עם תאריך יציאה מתוכנן ל-13 באוקטובר 2023 לפני שהוקדם לספטמבר 2023, כשברונקר חוזר לביים.  במונטריאול חזרו להפיק את האנימציה לסרט, בעוד את המוזיקה הלחינה פינאר טופראק, והחליפה את הייטור פריירה מהסרט הראשון. חלק ניכר מקאסט המדבבים הראשי הוכרז בינואר 2023, לאחר הליהוק של הנסון במאי 2022.

הסרט עלה לאקרנים בישראל ב-28 בספטמבר 2023. בקנדה ובארצות הברית הסרט עלה ב-29 בספטמבר 2023.

סרט שלישי צפוי לצאת לאקרנים ב-31 ביולי 2026.

## עלילה
לאחר שהצילו את עיר ההרפתקאות מראש העיר המדינגר, גורי יחידת החילוץ בהנהגת ריידר עוזרים להגן על האזרחים, למרות שחברת הצוות הקטנה ביותר, סקיי מרגישה כאילו לא מעריכים אותה ומקווה להוכיח את עצמה.

יום אחד, מומחית המטאורים ויקטוריה ואנס גונבת אלקטרומגנט ענק ממגרש גרוטאות בבעלות האנק וג'נט ומעלה את המגרש באש. ג'נט מתקשרת לחברי יחידת החילוץ לעזרה, אשר מצליחים לכבות את האש. מאוחר יותר באותו ערב, תושבי עיר ההרפתקאות, יחד עם כתב החדשות סם סטרינגר, מתאספים מחוץ למפקדה של יחידת החילוץ כשהם ממתינים למטר מטאורים. במפקדה, ריידר מכיר לצוות את המלחצים הצעירים: ננו, מיני וטוט, אשר רוצים להיות חברים ביחידת החילוץ כשיגדלו. במצפה הכוכבים הנטוש, ואנס משתמשת באלקטרומגנט הגנוב כדי ליצור את ההמצאה האחרונה שלה: מגנט המטאורים, שבו היא משתמשת כדי למשוך מטאור קסום. עם זאת, הניסיון נכשל, וגורם למטאור ליפול היישר לעיר ההרפתקאות. ריידר ויחידת החילוץ מבחינים בכך ומפנים את התושבים לפני שהמטאור נוחת והורס של המפקדה שלהם. חברי יחידת החילוץ לוקחים את המטאור למפקדת נושאת המטוסים כדי לנתח אותו. באותו לילה, סקיי מתעוררת מאור מוזר הנפלט מהמטאור. המטאור נסדק, וחושף שבעה גבישים הכלולים בתוכו, אשר אחד מהם מתחבר לתג של סקיי, ומעניק לה כוח תעופה וכוח על. כמו כן, שאר הגורים משיגים כוחות על משלהם מלבד ליברטי, אשר ממונה על ידי ריידר לשמור על המחלצים הצעירים, בעוד ששאר חברי הצוות יוצאים להציל את עיר ההרפתקאות מתקלות שונות.

לאחר מעצר על מעשיה בתקרית המטאור, ואנס בורחת יחד עם ראש העיר המדינגר וצוות החתלתולים שלו כדי לגנוב את הגבישים. הם מתגנבים לשדה תעופה שם הם מוצאים ועולים על המטוס הפרטי של המדינגר. במהלך הטיסה הם טומנים מלכודת ליחידת החילוץ על ידי השמדת אחד ממנועי המטוס, כאשר הם מזעיקים אותם לאחר מכן. סקיי נכנסת לקרב עם ואנס, המדינגר והחתלתולים, אך בסופו של דבר הגביש שלה נלקח על ידי ואנס. היא והמדינגר צונחים במהירות החוצה, ומשאירים את סקיי לכודה במטוס כשהוא מאבד שליטה. בגלל ששדה התעופה רחוק מדי, ריידר והגורים מפנים את התושבים מהרחוב הראשי כדי לעשות מסלול נחיתה עבור סקיי. כשהיא מגיעה, היא מנחיתה את המטוס נחיתת חירום. מתוסכלת מאיבוד הגביש שלה, סקיי מספרת לצ'ייס שהיא נולדה אחרונה ותמיד נחשבה לקטנה וחלשה, היא לא אומצה, ונשארה לבדה באסם. היא כמעט קפאה למוות בשלג אבל נמצאה וטופלה על ידי ריידר. בינתיים, ואנס מקבלת מהגביש כוחות חשמליים ומשתמשת בהם כדי לשפר את מגנט המטאורים ולהוריד הרבה מטאורים לעיר ההרפתקאות. לילה אחד, סקיי מחליטה לקחת את הגבישים של הגורים כדי לנסות להחזיר את הגביש שלה. עם זאת, ואנס לוכדת אותה בשדה כוח, מה שמאפשר לה לגנוב את שאר הגבישים. כאשר הם מגלים על הגבישים החסרים, יחידת החילוץ נלחמת נגד המדינגר, שהשתמש באחד הגבישים כדי לגדול לענק. דלורס כמעט נמחצת על ידי המדינגר אבל ניצלת על ידי ליברטי. בעזרתם של המחלצים הצעירים, מרשל מחזיר את הגביש מהמדינגר.

יחידת החילוץ מגיעה למצפה של ואנס, והמחלצים הצעירים מסיחים את דעתה על ידי התחזות למוכרי עוגיות בזמן שזומה משחרר את סקיי. הגורים נלחמים בה על ידי העברת הגביש מגור לגור. במהלך הקרב, צ'ייס נופל מצוק אך ניצל על ידי ליברטי, שמגלה שכוחה הוא גמישות. הגורים מצליחים להביס את ואנס, להשמיד את מגנט המטאורים ולהחזיר את כל הגבישים. כאשר המטאורים שהמגנט משך נופלים היישר לעיר ההרפתקאות, ריידר אומר לסקיי לעוף לאוויר ולהשמיד את המטאורים, ואומר שהוא תמיד האמין בה, וכל הגורים נותנים לסקיי את הגבישים שלהם. סקיי מצליחה להשמיד את המטאורים, אך כשמטאור ענק פונה היישר לעיר ההרפתקאות ריידר אומר לסקיי לחזור כי המטאור גדול מדי מכדי שאפשר יהיה להשמיד אותו, אך בידיעה שחבריה והתושבים ייפגעו, היא ממשיכה להגיע אליו, נכנסת לפרץ כוח אחרון ומצליחה להשמיד את המטאור לפני שהוא פוגע בעיר ההרפתקאות. אך אז סקיי מאבדת את ההכרה ונופלת לים, אך מתעוררת בכוחם של הגבישים. יחידת החילוץ והמחלצים הצעירים מברכים את סקיי על גבורתה, וריידר אומר לסקיי שהוא גאה בה על אומץ לבה. ראש העיר המדינגר וואנס נעצרים שוב בזמן שריידר ויחידת החילוץ ממשיכים לעזור לתושבים בעיר ההרפתקאות.

## מדבבים
הדיבוב העברי בוים על ידי דן שצברג והופק על ידי תומר קאופמן, ספיר רון ארגמן, עידן זילברמן ואמי בכר.

## הפקה
### התפתחות
בראיון באוגוסט 2021, הבמאי קאל ברונקר הצהיר שהוא מעוניין לעשות סרט המשך לאחר ההצלחה של "מפרץ ההרפקאות: הסרט". לדבריו, "בהחלט חשבנו על זה. יש סיפורים אחרים שהיינו נרגשים לספר. אבל עבורנו, זה באמת עניין של לראות אם אנשים אוהבים את זה, ואז לקחת את זה משם". ב-3 בנובמבר 2021, ספין מאסטר הכריזו שסרט המשך, שכותרתו "מפרץ ההרפקאות: סרט העל", החל בפיתוח, כאשר ברונקר אישר לחזור בסרט ההמשך כבמאי וג'ניפר דודג' אמורה לחזור כמפיקה עם התוספת של לורה קלוני וטוני סטיבנס.

סרט ההמשך יכלול אלמנטים מתת -הנושא "Mighty Pups" של הסדרה, כאשר התרסקות מטאור קסומה נוחתת במפרץ ההרפתקאות והגורים הופכים ל-"Mighty Pups" עם כוחות על. זה גם אמור להתמקד בסיפור של סקיי שהיא החברה הכי קטנה בצוות, בוחנת את ה"כוחות" החדשים שלה בעיר ההרפתקאות ומציגה נבלי-על שבהם הם גונבים את כוחות העל מהגורים האדירים, נחושים לעשות את ההבדל הגדול ביותר.

ג'ניפר דודג', המפיקה את סרט ההמשך של הסרט, אומרת שהיא רצתה לספר סיפור עמוק יותר שיכול להדהד חזק עוד יותר עם ילדים ומשפחות ברחבי העולם. היא הוסיפה, "אם לשפוט לפי סקרי היציאה, ציוני הקהל וקבלת הביקורת החיובית, לכולם היה כיף לצפות בו ולצפות בו מחדש, כמו שאנחנו עשינו אותו. אנחנו מצפים לקחת את הילדים להרפתקה חדשה בארץ סרט שני עם השותפים שלנו ולא יכול לחכות להרחיב עוד יותר את סיפור הסיפור שלנו עם אחד הגורים האהובים על המעריצים בספין-אוף שלנו."

### ליהוק
במאי 2022, הוכרז כי טראג'י פ. הנסון תצטרף לצוות השחקנים בתפקיד חדש. לאחר שהצטרפה לסרט ההמשך, היא אמרה את ההצהרה הבאה: "אני כל כך נרגשת להיות חלק מההרפתקה התיאטרלית הבאה של מפרץ ההרפקאות. למרות שאני לא רוצה לתת יותר מדי, הדמות שלי בסרט זורקת לגורים כמה דברים חדשים. אתגרים שהם חייבים להתאחד כדי להתגבר עליהם. אני חושב שלסרט יש מסר חזק לילדים שלא משנה כמה קטנים הם יהיו, הם עדיין יכולים לעשות שינוי בקהילה שלהם". ב-25 בינואר 2023, קריסטן בל, כריסטיאן קונברי, מקנה גרייס, ליל רל האורי, ג'יימס מרסדן, סרינה וויליאמס, קים קרדשיאן (מחזירה את תפקידה כדלורס), מרסאי מרטין (מחזירה את תפקידה בתור ליברטי), רון פרדו (מחזירה את תפקידו כראש העיר המדינגר), קאלום שוניקר (מחזירה את תפקידו בתור רוקי), אלן קים, ברייס גונזלס, נורת' ווסט, סיינט ווסט, לוקסטון הנדספיקר (מחזיר את תפקידו בתור ראבל) מהסדרה "ראבל והבנאים", כריסטיאן קוראו (מחזיר את תפקידו כמרשל מהתוכנית המחליף את קינגסלי מרשל מהסרט הראשון), וניילן פרתיפן. הצוות. גרייס ומרטין עבדו יחד בעבר ב-Spirit Untamed. במהלך המצגת של פרמאונט בסינמקון, ראמזי נאיטו, נשיא "סרטי פרמאונט הנפשה" וניקלודיאון, צפה בטריילר של "מפרץ ההרפקאות: סרט העל" וחשף כי לכריס רוק יהיה הופעת קמע בסרט.

## הפצה
[ממוזער|[בילי הבובה (המסור)|בילי הבובה פותר מבוך של מפרץ ההרפתקאות, רמז לתחרות בין "מפרץ ההרפתקאות: סרט העל" ו"המסור X".]]
"מפרץ ההרפתקאות: סרט העל" יצא לאקרנים בקולנוע בארצות הברית ובקנדה ב-29 בספטמבר 2023. בניגוד לסרט הראשון, שיצא במקביל בפרמאונט+ בנוסף ליציאה שלו בקולנוע עקב פרוץ מגפת הקורונה וקיבל דירוג G (מותר לצפייה לכל הגילים). הסרט ישוחרר אך ורק בבתי הקולנוע עם דירוג PG (חלקים מהסרט עשויים שלא להתאים לצפיית ילדים). עבור "פעולה/סכנה קלה". עם הכרזת הפרויקט, הוא קיבל תאריך יציאה של 13 באוקטובר 2023, בנובמבר 2021, אך בפברואר 2023 הוא הוקדם בשבועיים למועד הנוכחי. מאוחר יותר ביולי 2023, סרט האימה של "סרטי ליונסגייט" "המסור X" גם העביר את תאריך היציאה שלו ל-29 בספטמבר 2023, מה שהוביל לתחרות בין שני הסרטים, בדומה לתופעת האינטרנט "ברבנהיימר".

עם צאתו, הסרט הגיע היישר לראש רשימת שוברי הקופות. הסרט הרוויח 23 מיליון דולר בבכורה שלו בצפון אמריקה, ועלה על שאר הסרטים החדשים בפריסה ארצית. הסרט כמעט הכפיל את הופעת הבכורה של קודמו, "מפרץ ההרפתקאות: הסרט", שפתח עם 13 מיליון דולר בשנת 2021. הוא הושק גם בעולם עם 23.1 מיליון דולר, מה שמביא את הסכום העולמי ל-46.1 מיליון דולר.

## פרסים ומועמדויות

## קישורים חיצוניים
* 

## ביאורים

## הערות שוליים

קטגוריה:סרטי 2023
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטים מבוססי סדרות טלוויזיה
קטגוריה:סרטים על כלבים
קטגוריה:סרטי תלת-ממד
קטגוריה:סרטי קומדיה מונפשים
קטגוריה:סרטי אנימציה ממוחשבת
קטגוריה:סרטי אנימציה של פרמאונט
קטגוריה:סרטי אנימציה של ניקלודיאון
קטגוריה:מפרץ ההרפתקאות
קטגוריה:סרטי אנימציה על ילדים
קטגוריה:סרטי אנימציה על ידידות